ร้านนี้อยู่ในซอยโรงแรม Rain Forest ถนนเจริญประเทศ ก่อนถึงแยกสถานีรถไฟ ถ้ามาจากซุปเปอร์ไฮเวย์ จะถึงซอยนี้ก่อนค่ะ ปากซอยมีป้ายโรงแรมอยู่ แล้วเข้ามาตามทางเรื่อยๆ ร้านจะอยู่ขวามือ มีที่จอดรถนะคะ

ที่นี่มีก๋วยเตี๋ยวไก่ตุ๋น เลือกสัดส่วนของไก่ได้ ว่าจะเอาน่อง  สะโพก ปีก อก เลือกสั่งได้ตามชอบใจค่ะ มีมะระตุ๋นเค้าทำเป็นถ้วยเล็กๆ (ประมาณถ้วยน้ำซุป) ราคา 5 บาท!!!! มีซุปข้อไก่ (ที่จริงมันคือ ตรีนไก่ตุ๋น สับเป็นชิ้นๆ) มีขนมหวาน(น้ำแข็งใส) แบบตักเอง ราคา 5 บาทอีกเช่นกัน และขนมถ้วยตามแบบฉบับร้านก๋วยเตี๋ยวค่ะ

วันนี้เราชิมกันไปทุกอย่างเลยที่ร้านมี ก๋วยเตี๋ยวถ้าสั่งพิเศษเค้ามีไข่เพิ่มมาให้ครึ่งฟองด้วยนะคะ น้ำซุปก๋วยเตี๋ยวเข้มข้นไม่ต้องปรุงเลย ส่วนซุปข้อไก่ เอาเข้าปากปุ๊ปละลายในปากปั๊บ อร่อยจริงๆค่ะ ตบท้ายด้วยน้ำสมุนไพร และขนมหวาน เพิ่มขนมถ้วยไปอีกคู่นึง อิ่มแปล้เลยงานนี้

ร้านนี้ถ้าเขียนเป็นแผนที่อาจจะเข้าใจง่ายนิดนึง ถ้าอธิบายด้วยวาจาก้อตามที่กล่าวมาข้างต้นเลยค่ะ อ้อ เค้ามีอีกสาขานะคะ แถม.แม่โจ้ เจ้าของร้านยืนยันว่ารสชาติแบบเดียวกันเด๊ะค่ะ วันหลังจะตามไปชิมละกันค่ะ 